L 150/220
FI
Euroopan unionin virallinen lehti
9.6.2023
b) vähentää unionin osuutta kasvihuonekaasupäästöistä ja maailmanlaajuisesta luonnon monimuotoisuuden köyhtymi­ sestä. 2.
Lukuun ottamatta sitä, mitä säädetään 37 artiklan 3 kohdassa, tätä asetusta ei sovelleta liitteessä I lueteltuihin asianomaisiin tuotteisiin, jotka on tuotettu ennen 38 artiklan 1 kohdassa ilmoitettua päivämäärää.
2 artikla Määritelmät Tässä asetuksessa tarkoitetaan 1)
’asianomaisilla hyödykkeillä’ nautaeläimiä, kaakaota, kahvia, öljypalmua, kumia, soijaa ja puuta;
2)
’asianomaisilla tuotteilla’ liitteessä I lueteltuja tuotteita, jotka sisältävät tai joiden ravintona on käytetty asianomaisia hyödykkeitä tai jotka on valmistettu käyttäen asianomaisia hyödykkeitä;
3)
’metsäkadolla’ metsän muuntamista maatalouskäyttöön riippumatta siitä, onko muutos ihmisen toiminnan aiheut­ tama vai ei;
4)
’metsällä’ pinta-alaltaan yli 0,5 hehtaarin maa-alaa, jolla puiden korkeus on yli viisi metriä ja latvuspeittävyys yli 10 prosenttia tai jolla puut pystyvät saavuttamaan nämä kynnysarvot sijaintipaikassaan, lukuun ottamatta pääasiassa maatalouskäytössä tai kaupunkialueiden käytössä olevia maita;
5)
’maatalouskäytöllä ’ maan käyttöä maatalouteen, mukaan lukien maatalouden puuviljelmät ja kesantomaat, sekä karjankasvatukseen;
6)
’maatalouden puuviljelmällä’ maata, jolla on maatalouden tuotantojärjestelmiin kuuluvia puustoja, kuten hedelmä­ puuviljelmiä, öljypalmuviljelmiä, oliivitarhoja ja peltometsäviljelyjärjestelmiä, joissa viljelykasveja kasvatetaan puiden suojassa; se kattaa kaikki asianomaisten hyödykkeiden viljelmät puuntuottamista lukuun ottamatta; maatalouden puuviljelmät eivät kuulu ’metsän’ määritelmän piiriin;
7)
’metsien tilan heikkenemisellä’ metsäpinta-alan rakenteellisia muutoksia, jotka toteutetaan a) muuntamalla ikimetsiä tai luontaisesti uudistuvia metsiä plantaaseiksi tai muuksi puustoiseksi maaksi; tai b) muuntamalla ikimetsiä viljelymetsiksi;
8)
’ikimetsällä’ luontaisesti uudistunutta, kotoperäisistä puulajeista koostuvaa metsää, jossa ei näy selviä merkkejä ihmisen toiminnasta ja jossa ekologiset prosessit eivät ole merkittävästi häiriytyneet;
9)
’luontaisesti uudistuvalla metsällä’ metsää, jonka puut ovat peräisin pääasiassa luontaisesta uudistumisesta; siihen sisältyy mitä tahansa seuraavista: a) metsät, joiden osalta ei ole mahdollista erottaa, ovatko ne viljelymetsiä vai luontaisesti uudistuneita; b) metsät, joissa on sekä luontaisesti uudistuneita kotoperäisiä puulajeja että istutettuja tai kylvettyjä puita ja joissa luontaisesti uudistuneiden puiden odotetaan muodostavan suurimman osan kasvavasta puustosta hakkuukypsänä; c) alun perin luontaisesta uudistumisesta peräisin olevista puista lähtöisin olevat vesasyntyiset metsät; d) vierasperäisten lajien luontaisesti uudistuneet puut;
10) ’viljelymetsällä’ metsää, jonka puut ovat peräisin pääasiassa istutuksesta ja/tai harkitusta kylvöstä edellyttäen, että odotettu istutettujen tai kylvettyjen puiden osuus on yli 50 prosenttia kasvavasta puustosta hakkuukypsänä; se sisältää alun perin istutetuista tai kylvetyistä puista lähtöisin olevat vesasyntyiset metsät; 11) ’plantaasilla’ istutettua metsää, joka kuuluu tehometsätalouden piiriin ja täyttää istutettaessa ja hakkuukypsänä kaikki seuraavat kriteerit: yksi tai kaksi puulajia, tasainen ikäluokka ja säännölliset etäisyydet puiden välillä; siihen kuuluvat lyhytkiertopuulajien viljelmät, joita käytetään puuraaka-aineeksi, kuiduksi ja energiaksi, mutta siihen eivät kuulu suojametsät tai ekosysteemin ennallistamistarkoituksiin istutetut metsät eivätkä istuttamalla tai kylvämällä perustetut metsät, jotka hakkuukypsänä muistuttavat tai tulevat muistuttamaan luontaisesti uudistuvia metsiä;